title: Decizia Consiliului din 19 iunie 2006 de adaptare a anexei VIII la Actul de aderare a Bulgariei și României

text:
Anunţ juridic important

|

32006D0664

Jurnalul Oficial L 277 , 09/10/2006 p. 0004 - 0006

		Decizia Consiliuluidin 19 iunie 2006de adaptare a anexei VIII la Actul de aderare a Bulgariei și României(2006/664/CE)CONSILIUL UNIUNII EUROPENE,având în vedere Tratatul de aderare a Bulgariei și României, semnat la Luxemburg la 25 aprilie 2005, în special articolul 4 alineatul (3),având în vedere Actul de aderare a Bulgariei și României, în special articolul 34 alineatul (4),având în vedere propunerea Comisiei,având în vedere avizul Parlamentului European [1],întrucât:(1) Regulamentul (CE) nr. 1698/2005 al Consiliului din 20 septembrie 2005 privind sprijinul pentru dezvoltare rurală acordat din Fondul European Agricol pentru Dezvoltare Rurală (FEADR) [2] a adus modificări acquis-ului în temeiul căruia s-au purtat negocierile de aderare cu Bulgaria și România.(2) Prin urmare, este necesară adaptarea Actului de aderare a Bulgariei și României pentru a asigura compatibilitatea acestuia cu Regulamentul (CE) nr. 1698/2005.(3) La efectuarea adaptărilor impuse de Actul de aderare a Bulgariei și României, este necesară menținerea spiritului și a principiilor fundamentale ale rezultatelor negocierilor și aplicarea acestora la noile dispoziții instituite. De asemenea, este necesară limitarea acestor adaptări la strictul necesar.(4) Măsurile referitoare la semisubzistență și la grupurile de producători prevăzute de anexa VIII la Actul de aderare a Bulgariei și României fac obiectul Regulamentului (CE) nr. 1698/2005 în cadrul măsurilor tranzitorii pentru Bulgaria, Republica Cehă, Estonia, Cipru, Letonia, Lituania, Ungaria, Malta, Polonia, România, Slovenia și Slovacia. Prin urmare, trebuie eliminate dispozițiile în acest domeniu definite de Actul de aderare a Bulgariei și României.(5) Dispozițiile privind asistența tehnică prevăzute de anexa VIII la Actul de aderare a Bulgariei și României fac obiectul Regulamentului (CE) nr. 1698/2005 și, prin urmare, trebuie eliminate.(6) Regulamentul (CE) nr. 1698/2005 prevede prezența obligatorie a unei axe Leader în cadrul oricărui program de dezvoltare rurală, axă care trebuie să reprezinte un procent minimal al contribuției FEADR la programul în cauză. Articolul 59 al respectivului regulament instituie, de asemenea, o măsură de sprijinire a dobândirii de competențe prin modalități diferite de cele negociate pentru Bulgaria și România. Prin urmare, este necesară alinierea dispozițiilor referitoare la LEADER definite de anexa VIII la Actul de aderare a Bulgariei și României la noile dispoziții prevăzute de Regulamentul (CE) nr. 1698/2005.(7) Regulamentul (CE) nr. 1698/2005 prevede un sprijin pentru recurgerea la serviciile de consultanță. Cu toate acestea, există diferențe între Actul de aderare a Bulgariei și României și regulamentul menționat în ceea ce privește domeniul de aplicare al măsurii respective. Pentru a evita, în special, o dublă finanțare în decursul primilor trei ani ai programului, este necesar ca Bulgaria și România să aleagă punerea în aplicare fie a măsurilor instituite prin anexa VIII la actul de aderare, fie a celor prevăzute de Regulamentul (CE) nr. 1698/2005.(8) De asemenea, dat fiind acordul politic asupra Regulamentului (CE) nr. 1698/2005 la care au ajuns, Consiliul și Comisia au convenit, printr-o declarație comună asupra Bulgariei și României, asupra prelungirii, până în 2013, a măsurii cu privire la serviciile de consultanță prevăzută de anexa VIII la actul de aderare a celor două țări menționate, privind furnizarea unor astfel de servicii către agricultorii care beneficiază de sprijin pentru exploatațiile de semisubzistență. Actul de aderare trebuie modificat pentru a se ține seama de acordul menționat anterior.(9) Luând în considerare instituirea, prin Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune, [3] a unui Fond comunitar unic pentru dezvoltarea rurală prin care s-au înlocuit cele două surse de finanțare anterioare, trebuie să se precizeze baza de calcul a plafonului de 20 % prevăzut de anexa VIII secțiunea I subsecțiunea E la Actul de aderare a Bulgariei și României în ceea ce privește suplimentarea plăților directe.(10) Sprijinul comunitar prevăzut la secțiunea I subsecțiunea E din anexa VIII la Actul de aderare a Bulgariei și României este destinat cofinanțării plăților directe naționale sau a ajutoarelor acordate în temeiul articolului 143c al Regulamentului (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a regulamentelor (CEE) nr. 2019/93, (CE) nr. 1452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254/1999, (CE) nr. 1673/2000, (CEE) nr. 2358/71 și (CE) nr. 2529/2001 [4]. Din acest motiv, nu trebuie să se țină seama de sprijinul respectiv la calcularea echilibrului obiectivelor definit la articolul 17 al Regulamentului (CE) nr. 1698/2005.(11) Regulamentul (CE) nr. 1698/2005 nu mai reține viabilitatea economică printre criteriile de eligibilitate a măsurii cu privire la subvențiile pentru investiții. Prin urmare, trebuie eliminate derogările acordate în domeniu Bulgariei și României din anexa VIII la actul de aderare.(12) Regulamentul (CE) nr. 1290/2005 stabilește norme noi cu privire la finanțarea cheltuielilor legate de dezvoltarea rurală. Întrucât normele respective urmează aceleași principii ca și cele enunțate la articolele 31 și 32 ale Regulamentului (CE) nr. 1260/1999 al Consiliului din 21 iunie 1999 de stabilire a dispozițiilor generale privind Fondurile structurale [5] și prevăzute de Actul de aderare a Bulgariei și României, dispozițiile financiare specifice prevăzute de anexa VIII la respectivul act nu mai sunt necesare. Prin urmare, respectiva anexă trebuie modificată în ceea ce privește contribuția financiară a Comunității la măsurile din domeniul agromediului și al bunăstării animalelor, dat fiind faptul că, în conformitate cu articolul 70 al Regulamentului (CE) nr. 1698/2005, ratele de cofinanțare nu se mai stabilesc la nivel de măsură, ci de axă,DECIDE:Articolul 1Anexa VIII la Actul de aderare a Bulgariei și României se modifică după cum urmează:1. Secțiunea I se modifică după cum urmează:(a) subsecțiunile A și B se elimină;(b) subsecțiunea C se înlocuiește cu următorul text:"C. Măsurile de tipul Leader +Pe lângă măsurile prevăzute la articolul 63 litera (c) al Regulamentului (CE) nr. 1698/2005, se poate acorda sprijin și pentru următoarele măsuri:(a) formarea de parteneriate reprezentative pentru dezvoltare locală;(b) elaborarea de strategii de dezvoltare integrate;(c) finanțarea cercetării și elaborarea de cereri de sprijin.";(c) subsecțiunea D se înlocuiește cu următorul text:"D. Serviciile de consultanță agricolă și informare publică(1) Se acordă sprijin pentru prestarea de servicii de consultanță agricolă și informare publică pentru ferme.În cursul perioadei 2007-2009, sprijinul respectiv nu poate fi integrat într-un program de dezvoltare rurală în cazul în care este prevăzută acordarea unui sprijin în temeiul articolului 24 al Regulamentului (CE) nr. 1698/2005.(2) În cursul perioadei 2010-2013, sprijinul respectiv se acordă exclusiv pentru furnizarea de servicii agricultorilor care beneficiază de sprijin pentru exploatațiile de semisubzistență prevăzute la articolul 20 litera (d) punctul (i) al Regulamentului (CE) nr. 1698/2005.Serviciile de consultanță pentru exploatațiile prevăzute la primul alineat îndeplinesc cel puțin:(a) cerințele regulamentare în materie de gestionare și condițiile agricole și ecologice optime, prevăzute la articolele 4 și 5 ale Regulamentului (CE) nr. 1782/2003 și de anexele III și IV la respectivul regulament;(b) normele de protecția muncii în conformitate cu legislația comunitară.";(d) subsecțiunea E se modifică după cum urmează:(i) la punctul 3, prima frază se înlocuiește cu următorul text:"Contribuția Comunității la sprijinul acordat, în conformitate cu prezenta subsecțiune, în Bulgaria sau România, pentru fiecare dintre anii 2007, 2008 și 2009 nu poate depăși 20 % din respectiva sa alocare anuală, în temeiul FEOGA, secțiunea "Garanție", prevăzută la articolul 34 alineatul (2) al prezentului act de aderare.";(ii) se adaugă următorul punct:"(5) Sprijinul financiar al Comunității în favoarea măsurii menționate nu va fi luat în considerare la calcularea echilibrului obiectivelor definit la articolul 17 al Regulamentului (CE) nr. 1698/2005.";(e) subsecțiunile F și G se elimină.2. Secțiunea II punctul 1 se elimină.3. Secțiunea IV se înlocuiește cu următorul text:"Prin derogare de la articolul 70 alineatul (3) litera (a) al Regulamentului (CE) nr. 1698/2005, contribuția financiară a Comunității poate ajunge la 80 % pentru axele 1 și 3, precum și pentru asistența tehnică.Prin derogare de la articolul 70 alineatul (3) litera (b) al Regulamentului (CE) nr. 1698/2005, contribuția financiară a Comunității poate ajunge la 82 % pentru axa 2."Articolul 2Prezenta decizie se redactează în limbile germană, engleză, daneză, spaniolă, estonă, finlandeză, franceză, greacă, maghiară, irlandeză, italiană, letonă, lituaniană, malteză, olandeză, poloneză, portugheză, slovacă, slovenă, suedeză, cehă, bulgară și română, fiecare dintre aceste douăzeci și trei de texte fiind autentic în egală măsură.Articolul 3Prezenta decizie intră în vigoare la 1 ianuarie 2007, sub rezerva intrării în vigoare a Tratatului de aderare a Bulgariei și României la Uniunea Europeană.Adoptată la Luxemburg, 19 iunie 2006.Pentru ConsiliuPreședinteleJ. Pröll[1] Nepublicat încă în Jurnalul Oficial.[2] JO L 277, 21.10.2005, p. 1. Regulament, astfel cum a fost modificat prin Regulamentul (CE) nr. 1463/2006 (JO L 277, 9.10.2006, p. 1).[3] JO L 209, 11.8.2005, p. 1. Regulament, astfel cum a fost modificat prin Regulamentul (CE) nr. 320/2006 (JO L 58, 28.2.2006, p. 42).[4] JO L 270, 21.10.2003, p. 1. Regulament, astfel cum a fost modificat ultima dată prin Regulamentul (CE) nr. 953/2006 (JO L 175, 29.6.2006, p. 1).[5] JO L 161, 26.6.1999, p. 1. Regulament, astfel cum a fost modificat ultima dată prin Regulamentul (CE) nr. 173/2005 al Comisiei (JO L 29, 2.2.2005, p. 3).--------------------------------------------------


title: Decizia (UE) 2017/1214 a Comisiei din 23 iunie 2017 de stabilire a criteriilor de acordare a etichetei ecologice a UE pentru detergenții pentru spălarea manuală a vaselor [notificată cu numărul C(2017) 4227] (Text cu relevanță pentru SEE. )

text:
                  12.7.2017

                  RO

                  Jurnalul Oficial al Uniunii Europene

                  L 180/1

            DECIZIA (UE) 2017/1214 A COMISIEI
      din 23 iunie 2017
      de stabilire a criteriilor de acordare a etichetei ecologice a UE pentru detergenții pentru spălarea manuală a vaselor

            [notificată cu numărul C(2017) 4227]

      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (1), în special articolul 8 alineatul (2),
      după consultarea Comitetului pentru etichetare ecologică al Uniunii Europene,
      întrucât:

                  (1)

                  În conformitate cu Regulamentul (CE) nr. 66/2010, eticheta ecologică a UE poate fi acordată produselor care au un impact redus asupra mediului pe durata întregului lor ciclu de viață.

                  (2)

                  Regulamentul (CE) nr. 66/2010 prevede stabilirea, pentru fiecare grup de produse, a unor criterii specifice de acordare a etichetei ecologice a UE.

                  (3)

                  Prin Decizia 2011/382/UE a Comisiei (2) s-au stabilit criteriile ecologice, precum și cerințele de evaluare și de verificare aferente pentru detergenții pentru spălarea manuală a vaselor, care sunt valabile până la 31 decembrie 2016.

                  (4)

                  Pentru a se ține seama de evoluțiile recente de pe piață și de inovațiile care au avut loc în perioada de intervenție, se consideră oportun să se stabilească un set revizuit de criterii ecologice pentru grupul de produse respectiv.

                  (5)

                  Ținând seama de ciclul de inovare pentru acest grup de produse, criteriile revizuite, precum și cerințele de evaluare și de verificare conexe ar trebui să fie valabile pentru o perioadă de șase ani de la data notificării prezentei decizii. Criteriile respective urmăresc promovarea produselor care au un impact redus asupra ecosistemelor acvatice, conțin o cantitate limitată de substanțe periculoase, sunt eficace și minimizează producția de deșeuri prin reducerea cantității de ambalaje.

                  (6)

                  Din motive de securitate juridică, Decizia 2011/382/UE ar trebui abrogată.

                  (7)

                  Ar trebui să se acorde o perioadă de tranziție producătorilor ale căror produse au primit eticheta ecologică a UE pentru detergenții pentru spălarea manuală a vaselor pe baza criteriilor stabilite în Decizia 2011/382/UE, astfel încât aceștia să aibă suficient timp pentru a-și adapta produsele în vederea respectării criteriilor și a cerințelor revizuite.

                  (8)

                  Măsurile prevăzute de prezenta decizie sunt conforme cu avizul comitetului instituit în temeiul articolului 16 din Regulamentul (CE) nr. 66/2010,

            ADOPTĂ PREZENTA DECIZIE:
      Articolul 1
      Grupul de produse „detergenți pentru spălarea manuală a vaselor” include detergenții care intră sub incidența Regulamentului (CE) nr. 648/2004 al Parlamentului European și al Consiliului (3) privind detergenții și care sunt comercializați și concepuți pentru spălarea manuală a articolelor cum ar fi sticlăria, vesela și ustensilele de bucătărie, inclusiv a tacâmurilor, a cratițelor, a tigăilor și a vaselor pentru cuptor.
      Grupul de produse include produsele de uz personal și de uz profesional. Produsele sunt amestecuri de substanțe chimice și nu conțin microorganisme care au fost adăugate intenționat de către producător.
      Articolul 2
      În sensul prezentei decizii, se aplică următoarele definiții:

                  1.

                  „substanțe componente” înseamnă substanțele adăugate în mod intenționat, produse secundare și impurități provenite din materiile prime prezente în produsul final (inclusiv folia solubilă în apă, dacă este utilizată);

                  2.

                  „ambalaj primar” înseamnă:

                              (a)

                              pentru dozele individuale cu un ambalaj care trebuie eliminat înainte de utilizare, ambalajul dozei individuale împreună cu ambalajul exterior al celei mai mici unități comercializabile către utilizatorul sau consumatorul final la punctul de desfacere, inclusiv eticheta, dacă este cazul;

                              (b)

                              în cazul tuturor celorlalte tipuri de produse, ambalajul celei mai mici unități comercializabile către utilizatorul sau consumatorul final la punctul de desfacere, inclusiv eticheta, dacă este cazul;

                  3.

                  „microparticulele de plastic” înseamnă particule cu dimensiunea sub 5 mm de plastic macromolecular insolubil obținute prin unul dintre următoarele procese:

                              (a)

                              un proces de polimerizare cum ar fi poliadiția sau policondensarea sau un procedeu similar implicând monomeri sau alte materii prime;

                              (b)

                              o modificare chimică a unor macromolecule naturale sau sintetice;

                              (c)

                              fermentare microbiană;

                  4.

                  „nanomaterial” înseamnă un material natural, accidental sau fabricat care conține particule în stare nelegată sau sub formă de agregat sau de aglomerat în cazul cărora pentru 50 % sau mai mult dintre particulele din distribuția numerică pe dimensiuni, una sau mai multe dimensiuni externe se încadrează în intervalul de dimensiuni 1-100 nm (4).

            Articolul 3
      Pentru a putea primi eticheta ecologică a UE în temeiul Regulamentului (CE) nr. 66/2010, un detergent pentru spălarea manuală a vaselor trebuie să se încadreze în grupul de produse „detergenți pentru spălarea manuală a vaselor” definit la articolul 1 din prezenta decizie și trebuie să respecte criteriile, precum și cerințele de evaluare și de verificare aferente, stabilite în anexă.
      Articolul 4
      Criteriile pentru grupul de produse „detergenți pentru spălarea manuală a vaselor” și cerințele de evaluare și de verificare aferente sunt valabile timp de șase ani de la data notificării prezentei decizii.
      Articolul 5
      În scopuri administrative, numărul de cod atribuit grupului de produse „detergenți pentru spălarea manuală a vaselor” este „019”.
      Articolul 6
      Decizia 2011/382/UE se abrogă.
      Articolul 7
      (1)   Prin derogare de la articolul 6, cererile de acordare a etichetei ecologice a UE pentru produsele care se încadrează în grupul de produse „detergenți pentru spălarea manuală a vaselor” depuse înainte de data notificării prezentei decizii se evaluează în conformitate cu condițiile stabilite în Decizia 2011/382/UE.
      (2)   Cererile de acordare a etichetei ecologice a UE pentru produsele care se încadrează în grupul de produse „detergenți pentru spălarea manuală a vaselor” depuse în termen de două luni de la data notificării prezentei decizii se pot baza fie pe criteriile prevăzute în Decizia 2011/382/UE, fie pe criteriile prevăzute în prezenta decizie. Cererile respective sunt evaluate în conformitate cu criteriile pe baza cărora au fost depuse.
      (3)   Licențele pentru eticheta ecologică a UE acordate în conformitate cu criteriile prevăzute în Decizia 2011/382/UE pot fi utilizate timp de 12 luni de la data notificării prezentei decizii.
      Articolul 8
      Prezenta decizie se adresează statelor membre.

         Adoptată la Bruxelles, 23 iunie 2017.

               Pentru Comisie

            Karmenu VELLA

               Membru al Comisiei

         (1)  JO L 27, 30.1.2010, p. 1.

         (2)  Decizia 2011/382/UE a Comisiei din 24 iunie 2011 de stabilire a criteriilor ecologice de acordare a etichetei ecologice a UE pentru detergenții pentru spălarea manuală a vaselor (JO L 169, 29.6.2011, p. 40).

         (3)  Regulamentul (CE) nr. 648/2004 al Parlamentului European și al Consiliului din 31 martie 2004 privind detergenții (JO L 104, 8.4.2004, p. 1).

         (4)  Recomandarea 2011/696/UE a Comisiei din 18 octombrie 2011 privind definiția nanomaterialelor (JO L 275, 20.10.2011, p. 38).

         ANEXĂ

            CADRU

            CRITERIILE DE ACORDARE A ETICHETEI ECOLOGICE A UE

            Criterii de acordare a etichetei ecologice a UE pentru detergenții pentru spălarea manuală a vaselor

         CRITERII

                     1.

                     Toxicitatea pentru organismele acvatice

                     2.

                     Biodegradabilitatea

                     3.

                     Aprovizionarea sustenabilă cu ulei de palmier, ulei de sâmburi de palmier și derivații lor

                     4.

                     Substanțe excluse și limitate

                     5.

                     Ambalarea

                     6.

                     Adecvarea pentru utilizare

                     7.

                     Informații pentru utilizatori

                     8.

                     Informațiile care figurează pe eticheta ecologică a UE

               EVALUARE ȘI VERIFICARE
         (a)   Cerințe

         Cerințele specifice de evaluare și de verificare sunt indicate pentru fiecare criteriu în parte.
         În cazul în care solicitantul trebuie să prezinte organismelor competente declarații, documente, analize, rapoarte privind testele sau alte dovezi prin care să ateste respectarea criteriilor, acestea pot proveni de la solicitant și/sau de la furnizorul (furnizorii) său (săi), după caz.
         Organismele competente recunosc în mod preferențial certificatele eliberate de organismele acreditate conform standardului armonizat relevant pentru laboratoarele de testare și calibrare și verificările efectuate de organisme care sunt acreditate conform standardului armonizat relevant pentru organisme de certificare a produselor, proceselor și serviciilor. Acreditarea se efectuează în conformitate cu dispozițiile Regulamentului (CE) nr. 765/2008 al Parlamentului European și al Consiliului (1).
         După caz, se pot folosi și alte metode de testare decât cele indicate pentru fiecare criteriu, în cazul în care organismul competent care evaluează cererea le consideră echivalente.
         După caz, organismele competente pot solicita o documentație justificativă și pot efectua verificări independente sau vizite la fața locului.
         Ca cerință prealabilă, produsul trebuie să îndeplinească toate cerințele legale aplicabile din țara sau țările în care se intenționează comercializarea acestuia. Solicitantul trebuie să declare că produsul respectă această cerință.
         Lista din „baza de date a ingredientelor pentru detergenți” (lista DID), disponibilă pe site-ul web dedicat etichetei ecologice a UE, conține substanțele componente cel mai des utilizate în formulele de detergenți și cosmetice. Lista se folosește pentru obținerea datelor pentru calcularea volumului critic de diluare (VCD) și pentru evaluarea biodegradabilității substanțelor componente. Pentru substanțele care nu apar pe lista DID, se oferă indicații referitoare la modalitatea de calcul sau de extrapolare a datelor pertinente.
         Lista tuturor substanțelor componente este prezentată organismului competent, indicând denumirea comercială (în cazul în care există), denumirea chimică, numărul CAS, numărul DID, cantitatea utilizată, funcția și forma prezente în compoziția produsului final (inclusiv folia solubilă în apă, dacă este cazul).
         Conservanții, aromele și coloranții sunt indicați indiferent de concentrație. Alte substanțe componente sunt indicate la concentrații de cel puțin 0,010 % (fracție masică).
         Toate substanțele componente prezente sub formă de nanomateriale trebuie indicate în mod clar în listă, cu termenul „nano” menționat între paranteze.
         Pentru fiecare substanță componentă trebuie prezentate fișe cu date de securitate (FDS) în conformitate cu Regulamentul (CE) nr. 1907/2006 al Parlamentului European și al Consiliului (2). Dacă pentru o anumită substanță nu este disponibilă o FDS individuală deoarece respectiva substanță face parte dintr-un amestec, solicitantul prezintă FDS a amestecului.
         (b)   Praguri de măsurare

         Respectarea criteriilor ecologice este necesară pentru toate substanțele componente, astfel cum se precizează în Tabelul 1.

            Tabelul 1

            Niveluri-limită aplicabile substanțelor componente pentru fiecare criteriu în cazul detergenților pentru spălarea manuală a vaselor (procentaj, fracție masică)

                     Denumirea criteriului

                     Agenți tensioactivi

                     Conservanți

                     Coloranți

                     Parfumuri

                     Altele (de ex. enzime)

                     Toxicitatea pentru organismele acvatice

                     ≥ 0,010

                     fără limită (*1)

                     fără limită (*1)

                     fără limită (*1)

                     ≥ 0,010

                     Biodegradabilitatea

                     Agenți tensioactivi

                     ≥ 0,010

                     N/A

                     N/A

                     N/A

                     N/A

                     Substanțe organice

                     ≥ 0,010

                     fără limită (*1)

                     fără limită (*1)

                     fără limită (*1)

                     ≥ 0,010

                     Aprovizionarea sustenabilă cu ulei de palmier

                     ≥ 0,010

                     N/A

                     N/A

                     N/A

                     ≥ 0,010

                     Substanțe excluse sau limitate

                     Subst. excluse și limitate specificate

                     fără limită (*1)

                     fără limită (*1)

                     fără limită (*1)

                     fără limită (*1)

                     fără limită (*1)

                     Subst. periculoase

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     SVHC

                     fără limită (*1)

                     fără limită (*1)

                     fără limită (*1)

                     fără limită (*1)

                     fără limită (*1)

                     Parfumuri

                     N/A

                     N/A

                     N/A

                     fără limită (*1)

                     N/A

                     Conservanți

                     N/A

                     fără limită (*1)

                     N/A

                     N/A

                     N/A

                     Coloranți

                     N/A

                     N/A

                     fără limită (*1)

                     N/A

                     N/A

                     Enzime

                     N/A

                     N/A

                     N/A

                     N/A

                     fără limită (*1)

               DOZA DE REFERINȚĂ
         Următoarele doze sunt considerate doze de referință pentru calculele care vizează documentarea conformității cu criteriile privind eticheta ecologică a UE și pentru testarea capacității de curățare.
         Doza maximă recomandată de producător pentru pregătirea unui litru de apă de spălat pentru curățarea unor vase cu un grad normal de murdărire (indicată în g/l de apă de spălat sau ml/l de apă de spălat)

            Evaluare și verificare: solicitantul prezintă eticheta produsului sau instrucțiunile de utilizare care includ instrucțiunile de dozare.

            Criteriul 1 – Toxicitatea pentru organismele acvatice

         Volumul critic de diluare (VCDcronic) al produsului nu depășește următoarele limite pentru doza de referință.

                     Tipul de produs

                     Limitele VCD
                     (l/l de apă de spălat)

                     detergenți pentru spălarea manuală a vaselor

                     2 500

            Evaluare și verificare: solicitantul prezintă calculul VCDcronic al produsului. Pe site-ul dedicat etichetei ecologice a UE este disponibilă o foaie de calcul pentru calcularea valorii VCDcronic.
         VCDcronic se calculează pentru toate substanțele componente (i) ale produsului conform următoarei ecuații:

         unde:

                     doza(i)

                     :

                     greutatea (g) substanței (i) în doza de referință;

                     FD(i)

                     :

                     factorul de degradare al substanței (i);

                     FTcronic(i)

                     :

                     factorul de toxicitate cronică al substanței (i).

               Valorile parametrilor FD(i) și FTchronic(i) sunt cele indicate în cea mai recentă versiune a părții A din lista DID. Dacă substanța componentă nu este inclusă în partea A, solicitantul estimează valorile pe baza abordării descrise în partea B din lista respectivă, anexând documentația aferentă.

            Criteriul 2 – Biodegradabilitatea

         (a)   Biodegradabilitatea agenților tensioactivi

         Toți agenții tensioactivi sunt ușor biodegradabili (în condiții aerobe).
         Toți agenții tensioactivi clasificați ca periculoși pentru mediul acvatic – toxicitate acută, categoria 1 (H400) sau toxicitate cronică, categoria 3 (H412), în conformitate cu Regulamentul (CE) nr. 1272/2008 al Parlamentului European și al Consiliului (3) – trebuie să fie de asemenea biodegradabili în condiții anaerobe.
         (b)   Biodegradabilitatea compușilor organici

         Conținutul de substanțe organice din produs care sunt nebiodegradabile (nu sunt ușor biodegradabile) în mediu aerob (aNBO) sau nebiodegradabile în mediu anaerob (anNBO) nu poate depăși următoarele limite pentru doza de referință:

                     Tipul de produs

                     aNBO
                     (g/l de apă de spălat)

                     anNBO
                     (g/l de apă de spălat)

                     detergenți pentru spălarea manuală a vaselor

                     0,03

                     0,08

            Evaluare și verificare: solicitantul prezintă documentația privind degradabilitatea agenților tensioactivi, precum și calculul valorilor aNBO și anNBO ale produsului. Pe site-ul dedicat etichetei ecologice a UE este disponibilă o foaie de calcul pentru calculul valorilor aNBO și anNBO.
         Atât pentru degradabilitatea agenților tensioactivi, cât și pentru valorile aNBO și anNBO ale compușilor organici, se face trimitere la cea mai recentă versiune a listei DID.
         Pentru substanțele componente care nu sunt incluse în partea A din lista DID, se furnizează informațiile relevante din literatura de specialitate sau din alte surse sau rezultatele unor încercări adecvate care să indice faptul că acestea sunt biodegradabile în mediu aerob și anaerob, după cum se prevede în partea B din lista respectivă.
         În absența documentației privind degradabilitatea menționate anterior, o substanță componentă care nu este un agent tensioactiv poate fi exceptată de la cerința privind degradabilitatea în mediu anaerob dacă este îndeplinită una dintre următoarele trei condiții:

                     1.

                     substanța este ușor degradabilă și are o adsorbție slabă (A < 25 %);

                     2.

                     substanța este ușor degradabilă și are o desorbție ridicată (D > 75 %);

                     3.

                     substanța este ușor degradabilă și fără potențial de bioacumulare (4).

               Testele de adsorbție/desorbție sunt efectuate în conformitate cu orientarea OCDE 106.

            Criteriul 3 – Aprovizionarea sustenabilă cu ulei de palmier, ulei de sâmburi de palmier și derivații lor

         Substanțele componente ale produsului care sunt derivate din ulei de palmier sau din ulei de sâmburi de palmier provin din plantații care îndeplinesc cerințele unui sistem de certificare pentru producție sustenabilă care este bazat pe organizații multipartite cu o gamă largă de membri, inclusiv ONG-uri, reprezentanți ai sectorului de profil și ai guvernului și care abordează impactul asupra mediului, inclusiv în ceea ce privește solul, biodiversitatea, stocurile de carbon organic și conservarea resurselor naturale.

            Evaluare și verificare: solicitantul prezintă dovezi, constând în certificate eliberate de terți și certificate privind lanțul de custodie, din care rezultă că uleiul de palmier și uleiul de sâmburi de palmier utilizat la fabricarea substanțelor componente provin din plantații gestionate în mod sustenabil.
         Printre certificatele acceptate se numără RSPO („Roundtable on Sustainable Palm Oil”) [cu diferite sisteme, cum ar fi „identity preserved” („identitate păstrată”), „segregated” („segregare”) sau „mass balance” („bilanț masic”)] sau orice sistem pentru producție sustenabilă echivalent sau mai strict.
         Pentru derivații chimici ai uleiului de palmier și pentru uleiul de sâmburi de palmier este permisă demonstrarea sustenabilității prin certificate negociabile („book and claim”), cum ar fi certificatele GreenPalm sau certificate echivalente, prin prezentarea cuantumurilor de certificate GreenPalm achiziționate și răscumpărate declarate în cadrul rapoartelor ACOP („Annual Communications of Progress” – Comunicări anuale ale progreselor înregistrate).

            Criteriul 4 – Substanțe excluse și limitate

         (a)   Substanțe excluse și limitate specificate

         (i)   Substanțe excluse

         Substanțele de mai jos nu sunt incluse în formula produsului, indiferent de concentrație:

                     —

                     alchil fenol etoxilați (APEO) și alți derivați de alchil fenol;

                     —

                     atranol;

                     —

                     cloratranol;

                     —

                     acid dietilentriaminopentacetic (DTPA);

                     —

                     acid etilendiaminotetraacetic (EDTA) și sărurile sale;

                     —

                     formaldehida și agenții eliberatori ai acesteia (de exemplu 2-bromo-2-nitropropan-1,3-diol, 5-bromo-5-nitro-1,3-dioxan, hidroximetilglicinat de sodiu, diazolidiniluree), cu excepția impurităților de formaldehidă în produse tensioactive bazate pe chimie poli-alkoxi cu o concentrație de până la 0,010 % (fracție masică) în substanța componentă;

                     —

                     (numai pentru produse profesionale) parfumuri;

                     —

                     glutaraldehidă;

                     —

                     hidroxi-izohexil 3ciclohexenă carboxaldehidă (HICC);

                     —

                     microparticulele de plastic;

                     —

                     nanoargint;

                     —

                     nitromosc și mosc policiclic;

                     —

                     fosfați;

                     —

                     alchilați per-fluorurați;

                     —

                     săruri cuaternare de amoniu care nu sunt ușor biodegradabile;

                     —

                     compuși reactivi ai clorului;

                     —

                     rodamină B;

                     —

                     triclosan;

                     —

                     3-iodo-2-propinil-butilcarbamat.

            Evaluare și verificare: solicitantul prezintă o declarație de conformitate semnată, sprijinită de declarații de la furnizori, după caz, prin care se confirmă că substanțele enumerate nu au fost incluse în formula produsului, indiferent de concentrație.
         (ii)   Substanțe limitate

         Substanțele de mai jos nu sunt incluse în formula produsului atunci când depășesc concentrația indicată:

                     —

                     2-metil-2H-izotiazol-3-onă: 0,0050 %, fracție masică (în cazul în care valoarea substanței 2-metil-2H-izotiazol-3-onă permisă în anexa V (Lista conservanților permiși în produsele cosmetice) la Regulamentul (CE) nr. 1223/2009 (5) este mai mică la momentul depunerii cererii, atunci acea valoare inferioară prevalează);

                     —

                     1,2-benzizotiazol-3(2H)-onă; 0,0050 % (fracție masică);

                     —

                     5-cloro-2-metil-4-izotiazolin-3-onă/2-metil-4-izotiazolin-3-onă: 0,0015 % (fracție masică).

               Conținutul total de fosfor (P) calculat ca P în formă elementară se limitează la 0,08 g/l de apă de spălat.
         Substanțele de parfumare care fac obiectul obligației de declarare prevăzută în Regulamentul (CE) nr. 648/2004 trebuie să nu fie prezente în cantități mai mari sau egale cu 0,010 % (fracție masică) pentru fiecare substanță.

            Evaluare și verificare: solicitantul prezintă următoarele documente:

                     (a)

                     dacă se utilizează izotiazolinone, o declarație de conformitate semnată, însoțită de declarații ale furnizorilor, dacă este cazul, prin care se confirmă că conținutul de izotiazolinone este cel mult egal cu limitele stabilite;

                     (b)

                     o declarație de conformitate semnată, însoțită de declarații ale furnizorilor, dacă este cazul, prin care se confirmă că cantitatea totală de P în formă elementară este cel mult egală cu limitele stabilite; Declarația este însoțită de calculele privind conținutul total de P al produsului;

                     (c)

                     o declarație de conformitate semnată, însoțită de declarații ale furnizorilor sau de documente provenite de la aceștia, dacă este cazul, prin care se confirmă că substanțele de parfumare care fac obiectul obligației de declarare prevăzute în Regulamentul (CE) nr. 648/2004 nu sunt prezente în cantități care depășesc limitele stabilite. Pentru produsele de uz profesional se prezintă o declarație semnată privind absența parfumurilor.

               (b)   Substanțe periculoase

         (i)   Produsul finit

         Produsul finit nu este clasificat și etichetat ca având o toxicitate acută, ca fiind toxic pentru un organ-țintă specific, ca având efect de sensibilizare a căilor respiratorii sau a pielii, ca fiind cancerigen, mutagen sau toxic pentru reproducere ori ca fiind periculos pentru mediul acvatic, în conformitate cu definițiile din anexa I la Regulamentul (CE) nr. 1272/2008 și cu lista din Tabelul 2.
         (ii)   Substanțele componente

         Produsul nu conține substanțe componente cu o limită de concentrație de cel puțin 0,010 % (fracție masică) în produsul finit, care îndeplinesc criteriile de clasificare ca fiind toxice, periculoase pentru mediul acvatic, ca având efect de sensibilizare a căilor respiratorii sau a pielii ori ca fiind cancerigene, mutagene sau toxice pentru reproducere în conformitate cu anexa I la Regulamentul (CE) nr. 1272/2008 și în conformitate cu lista din Tabelul 2.
         În cazul în care sunt mai stricte, limitele de concentrație generice sau specifice determinate în conformitate cu articolul 10 din Regulamentul (CE) nr. 1272/2008 prevalează.

            Tabelul 2

            Clasificările gradului de pericol restricționate și categoriile acestora

                     Toxicitate acută

                     Categoriile 1 și 2

                     Categoria 3

                     H300 Mortal în caz de înghițire

                     H301 Toxic în caz de înghițire

                     H310 Mortal în contact cu pielea

                     H311 Toxic în contact cu pielea

                     H330 Mortal în caz de inhalare

                     H331 Toxic în caz de inhalare

                     H304 Poate fi mortal în caz de înghițire și de pătrundere în căile respiratorii

                     EUH070 Toxic în caz de contact cu ochii

                     Toxicitate pentru un organ-țintă specific

                     Categoria 1

                     Categoria 2

                     H370 Provoacă leziuni ale organelor

                     H371 Poate provoca leziuni ale organelor

                     H372 Provoacă leziuni ale organelor în caz de expunere prelungită sau repetată

                     H373 Poate provoca leziuni ale organelor în caz de expunere prelungită sau repetată

                     Efect de sensibilizare a căilor respiratorii și a pielii

                     Categoria 1A/1

                     Categoria 1B

                     H317 Poate provoca o reacție alergică a pielii

                     H317 Poate provoca o reacție alergică a pielii

                     H334 Poate provoca simptome de alergie sau de astm ori dificultăți de respirație în caz de inhalare

                     H334 Poate provoca simptome de alergie sau de astm ori dificultăți de respirație în caz de inhalare

                     Cancerigen, mutagen sau toxic pentru reproducere

                     Categoriile 1A și 1B

                     Categoria 2

                     H340 Poate provoca anomalii genetice

                     H341 Susceptibil de a provoca anomalii genetice

                     H350 Poate provoca cancer

                     H351 Susceptibil de a provoca cancer

                     H350i Poate provoca cancer în caz de inhalare

                     H360F Poate dăuna fertilității

                     H361f Susceptibil de a dăuna fertilității

                     H360D Poate dăuna fătului

                     H361d Susceptibil de a dăuna fătului

                     H360FD Poate dăuna fertilității. Poate dăuna fătului

                     H361fd Susceptibil de a dăuna fertilității Susceptibil de a dăuna fătului

                     H360Fd Poate dăuna fertilității. Susceptibil de a dăuna fătului

                     H362 Poate dăuna copiilor alăptați la sân

                     H360Df Poate dăuna fătului Susceptibil de a dăuna fertilității

                     Periculos pentru mediul acvatic

                     Categoriile 1 și 2

                     Categoriile 3 și 4

                     H400 Foarte toxic pentru mediul acvatic

                     H412 Nociv pentru mediul acvatic, cu efecte pe termen lung

                     H410 Foarte toxic pentru mediul acvatic, cu efecte pe termen lung

                     H413 Poate provoca efecte pe termen lung asupra mediului acvatic

                     H411 Toxic pentru mediul acvatic, cu efecte pe termen lung

                     Periculos pentru stratul de ozon

                     H420 Periculos pentru stratul de ozon

               Acest criteriu nu se aplică substanțelor componente care intră sub incidența articolului 2 alineatul (7) literele (a) și (b) din Regulamentul (CE) nr. 1907/2006, care stabilește criteriile de derogare pentru substanțele din anexele IV și V la regulamentul menționat de la cerințele privind înregistrarea, utilizatorii din aval și evaluarea. Pentru a stabili dacă această excludere se aplică, solicitantul trebuie să controleze orice substanță componentă prezentă într-o concentrație mai mare de 0,010 % (fracție masică).
         Substanțele și amestecurile incluse în Tabelul 3 sunt exceptate de la criteriul 4 litera (b) punctul (ii).

            Tabelul 3

            Substanțe care fac obiectul derogării

                     Substanță

                     Frază de pericol

                     Agenți tensioactivi

                     H400 Foarte toxic pentru mediul acvatic

                     H412 Nociv pentru mediul acvatic, cu efecte pe termen lung

                     Subtilizină

                     H400 Foarte toxic pentru mediul acvatic

                     H411 Toxic pentru mediul acvatic, cu efecte pe termen lung

                     Enzime (*2)

                     H317 Poate provoca o reacție alergică a pielii

                     H334 Poate provoca simptome de alergie sau de astm ori dificultăți de respirație în caz de inhalare

                     NTA sub formă de impuritate în MGDA și GLDA (*3)

                     H351 Susceptibil de a provoca cancer

            Evaluare și verificare: solicitantul demonstrează conformitatea cu acest criteriu pentru produsul finit și pentru orice substanță componentă prezentă într-o concentrație mai mare de 0,010 % (fracție masică), în produsul finit. Solicitantul prezintă o declarație de conformitate semnată, însoțită, după caz, de declarațiile furnizorilor sau de o FDS, prin care se confirmă că niciuna dintre aceste substanțe nu îndeplinește criteriile de clasificare în una sau mai multe dintre frazele de pericol enumerate în Tabelul 2 în forma (formele) și starea fizică (stările fizice) în care sunt prezente în produs.
         În cazul substanțelor enumerate în anexele IV și V la Regulamentul (CE) nr. 1907/2006, care sunt exceptate de la obligațiile de înregistrare în temeiul articolului 2 alineatul (7) literele (a) și (b) din regulamentul respectiv, pentru a se dovedi conformitatea este suficientă o declarație în acest sens din partea solicitantului.
         Solicitantul prezintă o declarație de conformitate semnată, însoțită de declarațiile furnizorilor, dacă este cazul, sau de o FDS prin care se confirmă prezența substanțelor componente care îndeplinesc condițiile pentru derogare.
         (c)   Substanțe care prezintă motive de îngrijorare deosebită (SVHC)

         Produsul finit nu poate conține substanțe componente care au fost identificate în conformitate cu procedura descrisă la articolul 59 alineatul (1) din Regulamentul (UE) nr. 1907/2006, care stabilește lista substanțelor candidate pentru a fi considerate substanțe care prezintă motive de îngrijorare deosebită.

            Evaluare și verificare: solicitantul prezintă o declarație de conformitate semnată, însoțită de declarațiile furnizorilor săi, dacă este cazul, sau de o FDS prin care se confirmă absența tuturor substanțelor de pe lista de substanțe candidate.
         La data depunerii cererii trebuie să se facă trimitere la cea mai recentă listă a substanțelor care prezintă motive de îngrijorare deosebită.
         (d)   Parfumuri

         Orice substanță componentă adăugată produsului ca parfum trebuie să fie produsă și manipulată în conformitate cu codul de bune practici al Asociației Internaționale pentru Parfumuri (IFRA) (6). Producătorul respectă recomandările formulate în standardele IFRA în ceea ce privește interdicțiile, restricțiile de utilizare și criteriile de puritate prevăzute pentru substanțe.
         Parfumurile nu trebuie folosite în detergenții de uz profesional pentru spălarea manuală a vaselor.

            Evaluare și verificare: furnizorul sau producătorul parfumului, după caz, prezintă o declarație de conformitate semnată.
         (e)   Conservanți

                     (i)

                     Produsul poate conține conservanți numai în scopul conservării produsului și numai în doza corespunzătoare acestui scop. Această prevedere nu se referă la agenții tensioactivi care pot avea și proprietăți biocide.

                     (ii)

                     Produsul poate conține conservanți, cu condiția ca aceștia să nu fie bioacumulabili. Se consideră că o substanță nu este bioacumulabilă dacă BCF< 100 sau log Kow< 3,0. Dacă sunt disponibile atât valoarea BCF, cât și valoarea log Kow, se utilizează cea mai mare valoare BCF măsurată.

                     (iii)

                     Este interzis să se afirme sau să se sugereze pe ambalaj sau prin orice alt mijloc de comunicare că produsul are o acțiune antimicrobiană sau dezinfectantă.

            Evaluare și verificare: solicitantul prezintă o declarație de conformitate semnată, însoțită de declarații de la furnizori, dacă este cazul, împreună cu FDS a oricărui conservant adăugat și informații privind valorile BCF sau log Kow ale acestuia. Solicitantul prezintă, de asemenea, o reprezentare a ambalajului.
         (f)   Coloranți

         Coloranții autorizați să facă parte din compoziția produsului trebuie să nu fie bioacumulabili.
         Se consideră că un colorant nu este bioacumulabil dacă BCF< 100 sau log Kow< 3,0. Dacă sunt disponibile atât valoarea BCF, cât și valoarea log Kow, se utilizează cea mai mare valoare BCF măsurată. În cazul coloranților a căror utilizare în produsele alimentare este autorizată, nu este necesară prezentarea documentației privind potențialul de bioacumulare.

            Evaluare și verificare: solicitantul prezintă o declarație de conformitate semnată, însoțită de declarații de la furnizori, dacă este cazul, împreună cu FDS a oricărui colorant adăugat și informații privind valorile BCF sau log Kow ale acestuia sau documente din care să reiasă că utilizarea respectivului colorant în produsele alimentare este aprobată.
         (g)   Enzime

         Se utilizează numai enzime încapsulate (în formă solidă) și lichide/suspensii enzimatice.

            Evaluare și verificare: solicitantul prezintă o declarație de conformitate semnată, însoțită de declarații de la furnizori, dacă este cazul, împreună cu FDS a oricărei enzime adăugate.
         (h)   Proprietăți corozive

         Produsul finit nu trebuie să fie clasificat ca amestec „Corosiv” (C), cu fraza H314 „Provoacă arsuri cutanate și leziuni oculare grave”, nici ca amestec care are drept efect „Corodarea/iritarea pielii, categoriile 1A, 1B, 1C”, în conformitate cu Regulamentul (CE) nr. 1272/2008.

            Evaluare și verificare: Solicitantul prezintă organismului competent concentrațiile exacte ale tuturor substanțelor componente utilizate în produs, fie ca parte a formulei, fie ca parte a unui amestec inclus în formulă, care sunt clasificate drept „Corozive” (C), cu fraza H314, în conformitate cu Regulamentul (CE) nr. 1272/2008, împreună cu FDS a produsului.

            Criteriul 5 – Ambalarea

         (a)   Raport greutate/utilitate (WUR)

         Raportul greutate/utilitate (WUR) se calculează numai pentru ambalajul primar și nu trebuie să depășească următoarele valori pentru doza de referință.

                     Tipul de produs

                     WUR
                     (g/l de apă de spălat)

                     detergenți pentru spălarea manuală a vaselor

                     0,6

               Ambalajele primare care conțin materiale reciclate în proporție de peste 80 % sunt exceptate de la această cerință.

            Evaluare și verificare: solicitantul trebuie să prezinte calculul WUR al produsului. În cazul în care produsul este vândut în ambalaje diferite (cu volume diferite), se prezintă calculul pentru fiecare tip de ambalaj pentru care se atribuie eticheta ecologică a UE.
         WUR se calculează după cum urmează:

            WUR = Σ ((Wi

            +
            Ui)/(Di * Ri
            ))
         unde:

                     Wi

                     :

                     greutatea (g) a ambalajului primar (i);

                     Ui

                     :

                     greutatea (g) a părții din ambalajul primar nereciclată post-utilizare (i); Ui = Wi, cu excepția cazului în care solicitantul poate dovedi că situația este diferită;

                     Di

                     :

                     numărul de doze de referință din ambalajul primar (i).

                     Ri

                     :

                     indicele de reîncărcare. Ri = 1 (ambalajul nu este reutilizat în același scop) sau Ri = 2 (dacă solicitantul poate prezenta documente care demonstrează că respectiva componentă a ambalajului poate fi reutilizată în același scop și că solicitantul vinde doze pentru reumplere)..

               Solicitantul prezintă o declarație de conformitate semnată prin care se confirmă conținutul materialelor reciclate post-utilizare, însoțită de documentația relevantă. Ambalajul este considerat reciclat post-utilizare dacă materia primă folosită pentru fabricarea acestuia a fost colectată de la producătorii de ambalaje în faza de distribuție sau în faza de consum.
         (b)   Conceperea ambalajelor în vederea reciclării

         Ambalajul din plastic este conceput pentru a facilita reciclarea eficace prin evitarea potențialilor contaminanți și a materialelor incompatibile despre care se cunoaște faptul că împiedică separarea sau reprocesarea sau că reduc calitatea materialului reciclat. Eticheta sau eticheta termocontractibilă (sleeve), dispozitivul de închidere și, după caz, acoperirile de barieră nu conțin, separat sau în combinație, materialele și componentele enumerate în Tabelul 4. Mecanismele de pompare (inclusiv cele din dispozitivele de pulverizare) sunt exceptate de la această cerință.

            Tabelul 4

            Materiale și componente excluse din elementele de ambalare

                     Element de ambalare

                     Materiale și componente excluse (*4)

                     Etichetă sau etichetă termocontractibilă

                                 —

                                 Etichetă sau etichetă termocontractibilă din PS în combinație cu un recipient din PET, PP sau HDPE

                                 —

                                 Etichetă sau etichetă termocontractibilă din PVC în combinație cu un recipient din PET, PP sau HDPE

                                 —

                                 Etichetă sau etichetă termocontractibilă din PETG în combinație cu un recipient din PET

                                 —

                                 Orice alte materiale plastice pentru etichete termocontractibile/etichete cu o densitate mai mare de 1 g/cm3 utilizate cu un recipient din PET

                                 —

                                 Orice alte materiale plastice pentru etichete termocontractibile/etichete cu o densitate mai mică de 1 g/cm3 utilizate cu un recipient din PP sau din HDPE

                                 —

                                 Etichete sau etichete termocontractibile metalizate sau sudate de corpul de ambalare (etichetare în matriță – in mould labelling)

                     Dispozitiv de închidere

                                 —

                                 Dispozitiv de închidere din PS în combinație cu un recipient din PET, HDPE sau PP

                                 —

                                 Dispozitiv de închidere din PVC în combinație cu un recipient din PET, PP sau HDPE

                                 —

                                 Dispozitive sau materiale de închidere din PETG cu o densitate de peste 1 g/cm3 în combinație cu un recipient din PET

                                 —

                                 Dispozitive de închidere din metal, sticlă sau EVA care nu sunt ușor separabile de recipient

                                 —

                                 Dispozitive de închidere din silicon. Sunt exceptate dispozitivele de închidere din silicon cu o densitate < 1 g/cm3 în combinație cu un recipient din PET și dispozitivele de închidere din silicon cu o densitate > 1 g/cm3 în combinație cu un recipient din PEHD sau PP.

                                 —

                                 Foliile sau sigiliile metalice care rămân fixate pe recipient sau pe dispozitivul său de închidere după ce produsul a fost deschis

                     Acoperiri de barieră

                     Poliamidă, poliolefine funcționale, bariere metalizate și bariere de protecție împotriva luminii

            Evaluare și verificare: solicitantul prezintă o declarație de conformitate semnată, în care specifică compoziția materialelor de ambalare, inclusiv a recipientului, a etichetei sau a etichetei termocontractibile, a adezivilor, a dispozitivelor de închidere și a acoperirilor de barieră, după caz, însoțită de fotografii sau desene tehnice ale ambalajului primar.

            Criteriul 6 – Adecvarea pentru utilizare

         Produsul trebuie să aibă o performanță de spălare satisfăcătoare la cea mai scăzută temperatură și doză recomandate de producător pentru o duritate a apei în conformitate cu „Cadrul pentru testarea performanței detergenților pentru spălarea manuală a vaselor”, disponibil pe site-ul dedicat etichetei ecologice a UE (7).

            Evaluare și verificare: solicitantul prezintă documente care să demonstreze că produsul a fost testat în condițiile specificate în cadru și că rezultatele au arătat că produsul a atins cel puțin nivelul minim al performanței de spălare din cerințe. Solicitantul prezintă, de asemenea, documente care să demonstreze respectarea cerințelor privind laboratoarele incluse în standardele armonizate relevante privind laboratoarele de testare și calibrare, dacă este cazul.
         Se pot utiliza rezultatele unui test echivalent dacă echivalența a fost evaluată și acceptată de organismul competent.

            Criteriul 7 – Informații pentru utilizatori

         Produsul este însoțit de instrucțiuni de folosire adecvată, astfel încât să se maximizeze performanța produsului, să se reducă la minimum deșeurile și să se reducă poluarea apei și utilizarea resurselor. Aceste instrucțiuni trebuie să fie lizibile sau să conțină reprezentări grafice sau pictograme și să includă informații privind următoarele aspecte:
         (a)   Instrucțiuni de dozare

         Solicitantul adoptă măsuri adecvate pentru a ajuta consumatorii să respecte doza recomandată, punând la dispoziție instrucțiunile de dozare și un sistem de dozare corespunzătoare (de exemplu capac de dozare).
         Instrucțiunile de dozare menționează, printre altele, doza recomandată pentru cel puțin două niveluri de murdărire și, dacă este cazul, impactul durității apei asupra dozării.
         Dacă este cazul, se indică cea mai răspândită duritate a apei din zona în care produsul urmează să fie comercializat sau sursele unde poate fi găsită această informație.
         (b)   Informații privind eliminarea ambalajelor

         Ambalajele primare includ informații privind refolosirea, reciclarea și eliminarea corectă a ambalajelor.
         (c)   Informații despre mediu

         Pe ambalajul primar figurează un text care precizează că este important să se utilizeze dozarea corectă și cea mai mică dintre temperaturile recomandate pentru minimizarea consumului de energie și de apă și pentru reducerea poluării apei.

            Evaluare și verificare: solicitantul prezintă o declarație de conformitate semnată, însoțită cu o mostră a etichetei produsului.

            Criteriul 8 – Informații care figurează pe eticheta ecologică a UE

         Logoul trebuie să fie vizibil și lizibil. Numărul de înregistrare/licență al etichetei ecologice a UE figurează pe produs și este lizibil și vizibil în mod clar.
         Solicitantul poate alege să includă pe etichetă o casetă de text opțională, cu următorul text:

                     —

                     Impact limitat asupra mediului acvatic;

                     —

                     Cantitate limitată de substanțe periculoase;

                     —

                     Testat în ceea ce privește performanțele de curățare.

            Evaluare și verificare: solicitantul prezintă o declarație de conformitate semnată, însoțită de o mostră de etichetă a produsului sau o reprezentare a ambalajului pe care este aplicată eticheta ecologică a UE, împreună cu o declarație de conformitate semnată.

            (1)  Regulamentul (CE) nr. 765/2008 al Parlamentului European și al Consiliului din 9 iulie 2008 de stabilire a cerințelor de acreditare și de supraveghere a pieței în ceea ce privește comercializarea produselor și de abrogare a Regulamentului (CEE) nr. 339/93 (JO L 218, 13.8.2008, p. 30).

            (2)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

            (*1)  „fără limită” înseamnă: indiferent de concentrație, toate substanțele adăugate în mod intenționat, produsele secundare și impuritățile provenite din materiile prime (limita de detecție analitică).

            N/A: nu se aplică.

            (3)  Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006 (JO L 353, 31.12.2008, p. 1).

            (4)  Se consideră că o substanță nu este bioacumulabilă dacă BCF< 100 sau log Kow< 3,0. Dacă sunt disponibile atât valoarea BCF, cât și valoarea log Kow, se utilizează cea mai mare valoare BCF măsurată.

            (5)  Regulamentul (CE) nr. 1223/2009 al Parlamentului European și al Consiliului din 30 noiembrie 2009 privind produsele cosmetice (JO L 342, 22.12.2009, p. 59).

            (*2)  Inclusiv stabilizatori și alte substanțe auxiliare din preparate

            (*3)  În concentrații mai mici de 0,2 % în materia primă, atât timp cât concentrația totală în produsul finit este mai mică de 0,10 %.

            (6)  Disponibil pe site-ul web al IFRA: http://www.ifraorg.org.

            (*4)  EVA – etilen-vinil acetat, HDPE – polietilenă de înaltă densitate, PET – polietilentereftalat, PETG – polietilen tereftalat glicol modificat, PP – polipropilenă, PS – polistiren, PVC – policlorură de vinil.

            (7)  Disponibil la adresa: http://ec.europa.eu/environment/ecolabel/documents/performance_test.pdf.